Երեկ երեկոյան ջավախքցիների facebook-յան էջերում մեկնարկել է «This church is my cultural heritage» ինտերնետային ակցիան, որը անգլերենից թարգմանաբար նշանակում է «Այս եկեղեցին իմ մշակութային ժառանգությունն է»: Նկարով արդեն իսկ կիսվել են Ջավախքի բազմաթիվ հասարակական ու քաղաքական գործիչներ, մտավորականներ եւ պարզապես հասարակ մարդիկ: Ամենայն հավանականությամբ տվյալ ինտերնետային ակցիան մեկնարկել է այն բանից հետո, երբ Հայ Առաքելական Եկեղեցու Վիրահայոց թեմը Վրաց Ուղղափառ եկեղեցու հետ համատեղ հայտարարություն է ստորագրել, որում ասված է, որ Հայ Առաքելական Սուրբ Եկեղեցու Վիրահայոց թեմը հաստատում է, որ տաճարի նկատմամբ որևէ հավակնություն չունի և այն համարվում է վրացական: